Рус армияһы ҡаты еңелеүгә дусар була: байтаҡ һанда артиллерия юҡҡа сыға, ир-егеттәр һәләк була, команда составы ныҡ зыян күрә. Европала рус армияһын етди көс тип танымайҙар, ә Карл XII бөйөк полководец булараҡ дан яулай. Икенсе яҡтан, был тактик еңеүе киләсәктә Швецияның еңелеү орлоғо ла булаxa0— Карл XII рустарҙы бик күп йылдарға баҫтым, тип ышана һәм Полтава ҡаты алышына тиклем дөрөҫ баһалай алмай. Пётр I, киреһенсә, Нарва янында тар-мар ителгәндән һуң, хәрби реформалар кәрәклеген аңлай һәм милли команда кадрҙарын әҙерләүгә иғтибарын йүнәлтә.